Source: http://www.civilkontroll.com/a-kozjegyzo-beismero-vallomasa-devizahitel/
Timestamp: 2016-12-11 13:53:50
Document Index: 22997032

Matched Legal Cases: ['bíróság ', 'Kúria ', 'bíróság ', 'Kúria ', 'bíróság ', 'BÍRÓSÁG ', 'BÍRÓSÁG ']

A KÖZJEGYZŐ BEISMERŐ VALLOMÁSA – „DEVIZAHITEL” – Nemzeti Civil Kontroll
A KÖZJEGYZŐ BEISMERŐ VALLOMÁSA – „DEVIZAHITEL”
A bíróságon ismerte el egy közjegyző, hogy 2007-ben annak ellenére foglalt közokiratba egy devizahitel-szerződést, hogy tartalmát jogszabálysértőnek tartotta- írja az MNO.
Bár a törvény szerint a hivatalos személy köteles lett volna jelezni aggályait, inkább hallgatott. Ugyanakkor az adósok hiába indítottak pert az ügyben, a bíróság elutasította a keresetüket.
Ismét felvetődhet a közjegyzők felelőssége a devizaalapú kölcsönök jogszerűségénél, miután a lapunk birtokába jutott dokumentumok szerint az egyik hivatalos személy lényegében „beismerő vallomást” tett a bíróságon. Az érintett közjegyzőt devizahiteles adósok perelték be egy 2007-ben létrejött közokiratba foglalt hitelszerződés miatt. Arra hivatkoztak, hogy az okiratba foglalt dokumentum tisztességtelen feltételeket és vitás körülményeket tartalmazott, így a törvény szerint nem lehetett volna közokiratba foglalni.
Az adósoknak mindez azért húsba vágóan fontos, mert a közjegyzői okirat alapján úgynevezett végrehajtási záradék állítható ki a bank egyoldalú nyilatkozata alapján, így pedig a pénzintézet bírósági eljárás nélkül is végrehajtást indíthat ügyfelei ellen.
Jeleznie kellett volna az aggályait
A törvény szerint közjegyző akkor hitelesíthet egy szerződést és foglalhatja közjegyzői okiratba, ha annak tartalma minden törvényi előírásnak megfelel. Ugyanakkor a beperelt hivatalos személy idén májusban azt állította a bíróságon, hogy az okirat elkészítésekor a bank által alkalmazott árfolyamrésről (a vételi és az eladási devizaárfolyamok közötti eltérés) az volt a véleménye, hogy jogszabálysértő. Igaz, a szerződést 2007-ben kötötte meg a bank az adóssal, és a Kúria csak hét évvel később, 2014-ben mondta ki az árfolyamrés tisztességtelen voltát. Csakhogy a közjegyzői törvény szerint az eljáró hivatalos személynek azt is jeleznie kellett volna, ha aggályosnak tart valamit a szerződéssel összefüggésben, márpedig a jogszabálysértőnek tartott feltétel bizonyosan aggályos is.
Mindezek ellenére a közjegyző hallgatott, és nem figyelmeztette az adósokat, akik így többezredmagukkal a devizahiteles- adósság csapdába estek. Kiderült az is, a bank ügyfelei hiába perelték be a közjegyzőt, a bíróság elutasította a keresetüket, lényegében arra hivatkozva, hogy a közjegyzőket nem lehet beperelni. Mindez azért figyelemre méltó, mert a Kúria jogegységi határozatban rendelkezett arról 2004-ben, hogy a közjegyzők közhatalmi tevékenységet gyakorolnak, amikor közokiratot készítenek, és így a tevékenységük során okozott kárért a polgári törvénykönyv szabályai alapján tartoznak felelősséggel. A kártérítést pedig perben lehet kikényszeríteni.
Tisztában kellett lenniük a jogszabályokkal
Nem ez az első eset, hogy a közjegyzők felelőssége felvetődik. Többek közt Róna Péter közgazdász is bírálta már tevékenységüket. Az Oxfordi Egyetem tanára az ATV-ben korábban arról beszélt, hogy azok a hivatalos személyek, akik anélkül foglalták okiratba a hitelszerződéseket, hogy a törvényességüket ellenőrizték volna, megfosztották a jogorvoslat lehetőségétől az adósokat.
Róna Péter kifejtette, a közjegyzőknek tisztában kellett lenniük a jogszabályokkal, és látniuk kellett volna, hogy a bankok által összeállított „tákolmány” nem felel meg a törvényi előírásoknak. Mint mondta, ennek következménye, hogy Magyarországon anélkül tehetnek ki családokat az utcára, hogy a bíróság jogerős ítélete megállapíthatná, a szerződés jogszerű-e. HA HASZNOSNAK TALÁLTAD A CIKKET, AKKOR OSZD MEG MÁSOKKAL IS! VAN MÉG ÖT PERCED? NEKED AJÁNLOTT CIKKEK :A NAGY BEJELENTÉS! CSÖKKEN A DEVIZAKÁROSULTAK HAVI TÖRLESZTŐRÉSZLETE!HOL A PÉNZÜNK? EGYRE FESZÜLTEBB A HELYZET – HATALMAS INDULATOK VIDEÓVALDEVIZA-ÁTVERÉS. LEGALÁBB MI NE HAZUDJUNK ÖNMAGUNKNAKÚJABB MAGYAR “DEVIZAHITELES” ÜGY KERÜL AZ EU-BÍRÓSÁG ELÉA KÖZJEGYZŐK HATÁSKÖRÉNEK KÉRDÉSE AZ EU BÍRÓSÁG ELŐTTÉN, A BANKÁRBANKSZÖVETSÉG: LESZ, AKINEK 40 SZÁZALÉKKAL CSÖKKEN A TÖRLESZTŐJESEVIZÁS HARC NEMZETKÖZI SZÍNTÉREN – A SÁRGAPÓLÓSOK MÁR BÉCSBEN VANNAK! – VIDEÓFIGYELEM! BANK-TAKTIKAI FELJEGYZÉS – CSAK SAJÁT FELELŐSSÉGRE FELHASZNÁLNI!LAKOLNAK VAGY LAKOLTATNAK?
Tagged in "deviza"-"hitel" A nagy átverés Bankár-maffia Bankárbűnözés közjegyzői okirat
«Next Post A “DEVIZAHITELEKKEL” KAPCSOLATBAN TITKOLÓZIK AZ UNIÓ
A BÉKÉLTETŐ TESTÜLETI ÜGYEKNEK VÉGE, INDULHAT A BÍRÓSÁGI ROHAM Previous Post»
Ön a honlap használatával automatikusan hozzájárul a cookie-k használatához, és elfogadja a felhasználási feltételeket.Elfogadom További infoFelhasználási feltételek & Cookie- használat	Read previous post:A “DEVIZAHITELEKKEL” KAPCSOLATBAN TITKOLÓZIK AZ UNIÓA "DEVIZAHITELEKKEL" KAPCSOLATBAN TITKOLÓZIK AZ UNIÓ Akár kötelezettségszegési eljárással is zárulhat az Európai Bizottság vizsgálata, amit a magyar devizahiteles-törvények ügyében...“DEVIZÁS” FELHÍVÁS! OSZD MEG!"DEVIZÁS" FELHÍVÁS! OSZD MEG! A CMM közösségi felhívása. Add tovább! Tegyük jobbá együtt a világot! Kérjük, ha szeretnél részt venni...Close